open-index/open-wikipedia-markdown huggingface dataset:
11. etappe i Tour de France 2005

## [[Courchevel]] – [[Briançon]]
***Etappe:** 11
***Dato:** 13. juli 
***Lengde:** 173 km
***Norske resultater:**
:83. Kurt Asle Arvesen
:85. Thor Hushovd

## Info
Dette ble dagen da Thor Hushovd skulle forsøke å kapre den grønne poengtrøyen. Sammen med rittets minste rytter Samuel Dumoulin rykket han i nedoverbakkene de første 20 kmHushovds mål var å komme seg over den første stigningen blant de aller første slik at han dermed kunne sikre seg dagens første seks sprintpoeng. Da stigningen til årets første fjell *utenfor kategori* begynte etter 28 kilometers sykling ble Dumoulin raskt distansert av Hushovd. Inn i bakken hadde Hushovd et forsprang på over 6 minutter til hovedfeltet. Da en rekke gode klatrere, blant annet storkanonene Alexander Vinokourov og Santiago Botero rykket fra hovedfeltet. Denne gruppen tok igjen Hushovd ca. 3 km fra toppen av Col de la Madeleine. Hushovd falt også gjennom hovedfeltet som på dette tidspunktet var rundt 40 sekunder bak tetgruppen som på toppen bestod av Vinokourov, Botero, Oscar Pereiro Sio og Egoi Martinez. Utbryterne kjørte raskt og selv om Hushovd klarte å kjøre seg opp til hovedfeltet i utforkjøringene ned mot den første mellomsprinten hadde han ikke nok krefter til å forsøke å hente de fire i teten. Inn i de siste to fjellene hadde denne gruppen et forsprang på cirka 2 minutter. Martinez måtte raskt slippe og det samme måtte etterhvert også Pereiro. Botero og Vinokourov kjørte bra de siste to fjellene og før den siste stigningen opp mot Col du Galibier ledet de med 3:30 på Armstrong og hovedfeltet. Dette forspranget krympet til 2:30 på toppen av *Galibier*. Først på de aller siste flate kilometerne inn mot mål at hovedfeltet klarte å ta igjen ytterligere noe av forspranget. Vinokourov var sterkest i spurten og vant med klar margin. 
Team CSC-rytteren Jens Voigt kjørte etappen med feber og kom for sent i mål til å klare tidsgrensen, dermed ble han diskvalifisert og fikk ikke fortsette touren.

## Innlagte spurter

### Grønn trøye

**1. mellomsprint** i St-Michel-de-Maurienne (97.5 km)

**2. mellomsprint** i Moulin-Baron (162 km)

### Klatretrøye

**[[Col de la Madeleine]]** Kategori: **HC** (55 km)

**[[Col du Télégraphe]]** Kategori: 1 (110 km)

**[[Col du Galibier]]** Kategori: **HC** (133 km)

## Eksterne lenker
* Etappebeskrivelse og recap på cyclingnews.com
Ippolito d’Este den yngre

** Ippolito II d'Este ** (den yngre) (født 25. august 1509 i Ferrara i Italia, død 2. desember 1572 i Roma) var en av Den katolske kirkes kardinaler.

Han er kjent som «kardinalen av Ferrara». Han var en av de rikeste av Italias renessansefyrster.

Han var hertug Alfonso I d'Estes og Lucrezia Borgias annen sønn, og pave Alexander VIs dattersønn, og var nevø til kardinal Ippolito I d'Este (kreert 1493). Han var onkel til kardinal Luigi d'Este (1561). Andre kardinaler i familien er Alessandro d'Este (1599), Rinaldo d'Este d.e. (1641) og Rinaldo d'Este d.y. (1686).

I en alder av ti år ble han, som etterfølger av sin onkel Ippolito I, utnevnt til erkebiskop av Milano. Frem til han nådde kanonisk alder (minstealder for bispevielse) i 1519 forble han «administrator» av bispesetene). Han fortsatte imidlertid å residere i sin fødeby Ferrara, og besøkte ikke Milano før tretti år var gått.

I 1538 fikk kong Frans I av Frankrike satt igjennom at erkebiskopen ble utnevnt til kardinal, i (berettiget ) håp om at Ippolito d'Este ville bli en sterk og konsekvent forsvarer av «det franske partis interesser» ved Den hellige stol. Han ble først kreert *[[in pectore]]* den 30. desember, utnevnelsen ble offentliggjort den 5. mars 1539, med *[[Santa Maria in Aquiro]]* som titulus, senere fikk han *[[Santa Maria in Via Lata]]* og så *[[Santa Maria Nova]]* som titulus.

Fra 1539 til 1551 var han administrator av erkebispedømmet Lyon. Han akkumulerte også for kortere eller lengre perioder en rekke andre bispestoler i Frankrike eller Italia.

Ved en rekke konklaver var kardinal Ippolito II d'Este franskmennenes favoritt, men han nådde aldri opp. Det som ble oppfattet som intrigemakeri på egne vegne ved konklavet i april 1555 reduserte hans sjanser for fremtiden betraktelig. Ved det det nye konklavet fem uker senere (pave Marcellus IIs pontifikat varte under en måned) var det temmelig klart at han ikke var valgbar. At han ved disse anledninger ikke ble valgt, var en bekreftelse av at renessansepavenes tid var et avsluttet kapittel.

Ippolito II d'Este er byggherren til Villa d'Este i Tivoli. Kardinalen var blitt utnevnt til guvernør av Tivoli av pave Julius III, og fra 1550 til sin bortgang i 1572 bygde han dette palasset med terrasseparkanlegg med fontener og skulpturer.

## Bibliografi
**In memoria del cardinale di Ferrara Ippolito II d'Este nel cinquecentesimo anniversario della nascita (1509–2009)*, a cura di Roberto Borgia, Tivoli, Liceo classico statale Amedeo di Savoia di Tivoli, 2009. https://www.academia.edu/3809652/In-Memoria-del-Cardinale-Di-Ferrara-Curavit-Roberto-Borgia-2009 

## Referanser


## Eksterne lenker
* Biografi på The Cardinals of the Holy Roman Church
Ippolito d’Este

**Ippolito d'Este** er navnet til flere personer:

* Ippolito d'Este den eldre (1479–1520) – kardinal i den katolske kirke
* Ippolito d'Este den yngre (1509–1572) – kardinal i den katolske kirke
Jøssingfjorden

**Jøssingfjorden** ligger i Sokndal kommune i Rogaland og er 2,5 kilometer lang. Jøssingfjorden er særlig kjent for Altmark-saken, den 16. februar 1940. Halvveis inne i fjorden på den sørøstlige sida ligger grenda Jøssingfjord, og innerst i fjorden ligger Nedre Helleren kraftverk.

Jøssingfjorden er også utskipningshavn for bedriften Titania AS som driver med gruve (dagbrudd) og renseanlegg for titanmalm, jern og svovel. Titania dumpet gruveavfall der fra 1960 til 1984. Etter 1984 dumpet de gruveavfall ute ved Dyngjadypet til 1994.

Fjorden er omgitt av bratte fjellsider, og ender i ei stor steinur, som var en stor utfordring for veibyggerne da riksvei 40 skulle bygges. Veien er nå fylkesvei 44. Veien i ura og opp, går i tunnel i ei loddrett fjellside på nordsida av fjorden, er fortsatt en turistattraksjon langs Nordsjøruta. I fjellsida ved fjorden dannes det en 8 meter høg heller. Her ligger husmannsplassen Helleren. Fortsatt ligger det to små hus der. Helleren er en flittig besøkt turistattraksjon, og eies av Dalane Folkemuseum.

## Andre verdenskrig
Under annen verdenskrig ga navnet på fjorden opphav til betegnelsen «jøssing» som kallenavn på engelskvennlige, antinazistiske nordmenn. Bakgrunnen var Altmark-saken, en britisk militæraksjon på norsk jord under to måneder før den tyske okkupasjonen av Norge: 16. februar 1940 jagde britiske styrker  det tyske krigsskipet Altmark inn Jøssingfjorden og befridde de britiske krigsfangene ombord uten at det nøytrale Norge hadde protestert.

## Jøssingfjord Vitenmuseum
Sommeren 2022 stod Jøssingfjord Vitenmuseum ferdig. Museet er en del av Dalane folkemuseum. Målet med museet er å vise frem regionens rike historie, med spesielt fokus på mineralressursene som har formet regionen i århundrer. Prosjektet har vært krevende å finansiere og prosjektet ble også skadelidende da hovedentreprenøren gikk konkurs mot avslutningen av byggeperioden. Museet ble derfor åpnet med begrenset innhold, med en enkel utstilling, filmfremvisning av en lokal krigsfilm og en kafé. Imidlertid kom finansieringen av hovedutstillingen på plass i 2023 og museet regnet da med å starte normal drift til sommersesongen 2024. 

## Referanser




## Eksterne lenker
*
Popayán

**Popayán** er hovedstad i provinsen Cauca i Colombia og har en befolkning på 219&nbsp;532 innbyggere (2005) og ligger i dalføret *Valle de Pubenza*. Byen ble grunnlagt av Sebastián de Belalcázar den 13. januar 1537 og ligger i en høyde av 1737 moh. 

Byen er kjent for sin koloniale arkitektur og for sine bidrag til kultur og politikk i Colombia. Popayán har produsert flere presidenter enn noen annen by i landet, samtidig byen har vært hjemsted for en rekke forfattere, komponister og malere.
Mye av byen ble ødelagt i et jordskjelv som rammet byen den 13. mars 1983. Selv om mange av de gamle bygningene ble gjenoppbygd, bærer det gamle bysentrumet fortsatt preg av jordskjelvet.

I nærheten av Popayán ligger nasjonalparken Puracé, som er oppkalt etter en inaktiv vulkan som ligger i parken. Puracé har mange fossefall og varme kilder.

## Eksterne lenker
*
Felleskjøpet

**Felleskjøpet** er et merkevarenavn brukt av noen selvstendige innkjøpssamvirker knyttet til landbruket. Det er i dag to uavhengige, kooperative selskaper eid av medlemmene i sitt geografiske nedslagsfelt, som bruker merkenavnet Felleskjøpet. Felleskjøpene er den viktigste leverandøren av driftsmidler til det norske landbruket og er i tillegg den største kjøperen av norskprodusert korn.

Forløperen til dagens Felleskjøpet Agri, var «Landhusholdningsselskapernes Fællesindkjøbsforening», som ble grunnlagt 5. februar 1896. Siden den gang ble det grunnlagt mange ulike Felleskjøp rundt om i Norge. Mange av dem er i dag fusjonert inn i Felleskjøpet Agri.  

## Felleskjøpenes hovedmål
Felleskjøpene er innkjøpssamvirker eid av medlemmene/bøndene og har som formål å gi størst mulig nytte til medlemmene.

## To selskaper
Merkenavnet Felleskjøpet blir i dag brukt av to uavhengige, bondeeide selskaper. 

* Felleskjøpet Agri dekker hele Norge med unntak av Rogaland og Agder
* Felleskjøpet Rogaland Agder dekker fylkene Rogaland og Agder

## Felleskjøpenes fellesselskaper

### Norske Felleskjøp (NFK)
Norske Felleskjøp ble vedtatt avviklet fra 1. januar 2021, og virksomheten ble overført til Felleskjøpet Felleskjøpet Agri SA, og er i dag en egen avdeling for næringspolitikk og markedsregulering.

### Felleskjøpet Fôrutvikling (FKF)
Felleskjøpet Fôrutvikling er felleskjøpenes eget selskap for forskning og utvikling av fôrmidler til husdyr. Selskapet ble opprettet i 1992 og er lokalisert i Trondheim.

## Samarbeid gjennom samvirke
Fra midten av 1800-tallet var det et sterkt økende behov for innkjøp av driftsmidler som gjødsel, foredlet såfrø, kraftfôr, industriproduserte maskiner til landbruket. Inspirert av ideer om samarbeid gjennom samvirke ble forløperne til dagens felleskjøp stiftet ved inngangen til det forrige århundre.

Felleskjøpene er som samvirkeorganisasjoner eid av medlemmene/bøndene. Det er medlemmene som er eierne av selskapet, men utsalgsstedene til selskapene er åpne for alle. Felleskjøpene har som formål å være til størst mulig nytte for medlemmene. Felleskjøpene er medlemmer i Norsk Landbrukssamvirke, en interesseorganisasjon for 13 landsomfattende samvirkeorganisasjoner, blant annet TINE og Nortura.

Felleskjøpenes viktigste produktområder er kraftfôr, korn, gjødsel, såvarer, maskinvarer, forbruksartikler til landbruket og faglig kompetanse.

## Eksterne lenker
* 
*  Felleskjøpet Agri SA
*  Felleskjøpet Rogaland Agder SA
Arne Kavli

**Arne Kavli** (født 27. mai 1878 i Bergen, død 1970 i Oslo) var en norsk maler og grafiker. 

Arne Kavli reiste i 1897 til Antwerpen for å studere ved kunstakademiet. Senere studerte han blant annet hos skagensmaleren Peder Severin Krøyer i København. Kavli fikk i 1899 syv bilder antatt på Høstutstillingen. Hans bilder forbindes ofte med lyse og muntre farger og sorgløse, sommerlige motiver.

Kavli var i perioder i kunstnerfellesskap med Edvard Munch. Han reiste mye og tilbrakte blant annet perioder i Paris.

I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.

## Referanser


## Eksterne lenker
* Arne Kavli - Norsk biografisk leksikon
* Verk av Arne Kavli på ovaering.no
Alameda

**Alameda** er en by i Alameda County i California. Byen ligger på en øy med samme navn i San Francisco Bay. En annen del av byen ligger på øya *Bay Farm Island* som den deler med Oakland internasjonale flyplass.

Byen har i motsetning til andre nærliggende tettsteder status som kommune.

## Referanser


## Eksterne lenker
*
Urien av Rheged

**Urien** var konge av Rheged i nordre England og søndre Skottland i det 6. århundre.

Han er kjent for å ha samlet flere keltiske stammer og vunnet flere slag mot anglerne i Bernicia.
Hans handlinger ble omtalt i Taliesins verk, som i sin tur er bevart i håndskriften kjent som "Taliesins bok" (Llyfr Taliesin).

Urien fikk fire sønner; Owain som etterfulgte ham som konge av Rheged, Riwallawn, Run og Pascen.
Ifølge Nennius' Historia Brittonum skal han ha blitt myrdet av en av sine allierte, Morcant, under beleiring av anglerne på øya Metcaud (dagens Lindisfarne).

## Arthurlegenden
I legenden om kong Arthur er han kjent som kong Urien av Gore. Konge over det mytiske landet Gore. Lot av Orknøyene og Auguselus av Skottland blir regnet som hans brødre. I Uther Pendragons regjeringstid ble Urien gift med Arthurs søster (ofte Morgan le Fay, men noen ganger er hun nevnt ved andre navn). Urien er blant de kongene som i begynnelsen nekter å godkjenne Arthur som Uthers etterfølger, men etter en kort krig blir opprøret slått ned og Urien og de andre sverger troskap til Arthur.

## Referanser
Determinativ

**Determinativ** eller **bestemmelsesord** er en ordklasse som består av ord som står til et substantiv, og som på en eller annen måte bestemmer substantivets antall og tilhørighet, eksempelvis ord som tidligere har vært kalt eiendomspronomen og påpekende pronomen. Determinativet kan også understreke hvilket eksemplar av substantivet det dreier seg om. 

## Bøyning
Noen determinativer har genus- og tallbøying, andre ikke.

## Possessiver
Possessiver eller eiendomsord er determinativer som angir tilhørighet. Disse kalles også ofte for *eiendomspronomen*.

Possessiver med genus- og tallbøying er: *min, din, sin* og *vår*. Ubøyde possessiver er: *hans, hennes, dens, dets, deres* og *Deres*.

## Demonstrativer
Demonstrativer eller pekeord er determinativer som peker ut ett element i en mengde. Sammen med et substantiv danner de derfor substantivfraser med unik referanse. De fleste demonstrativer bøyes i samsvar med det substantivet de står til.

Ord som gjerne regnes som demonstrativer, er: *den, denne, hvilken, slik, sånn, samme, annen*.

I eldre grammatikker regnes demonstrativene som pronomen.

## Kvantorer
Kvantorer eller mengdeord er determinativer som angir antall eller mengde.

Kvantorer som bøyes i samsvar med substantivet de står til: noen, ingen, en, én, enhver, all, hver.

Kvantorer uten bøying: begge, to, tre, fire osv. Ord med opphav i andre ordklasser kan også fungere som kvantorer, f.eks. adjektivene hel, halv, forskjellig, ulik, enkelte, utallige, visse, få, mange.

Tidligere ble kvantorene plassert blant pronomenene (ubestemte pronomen), eller de ble regnet som egne ordklasser (tallord og artikler).

## Forsterkere
Forsterkere er ord som står sammen med et annet determinativ: *selv/sjøl, egen*.

## Referanser
Classe

**Classe** er i dag et lite sted i utkanten av den norditalienske byen Ravenna. Stedet var en gang en viktig base for den keiserlige romerske flåte («classis»), innerst i Adriaterhavet. Denne havnen lå tidligere innenfor Ravennas bymurer. Den keiserlige *Porta Aurea in Classis* ble ikke nedlagt før på 1500-tallet.
Jøssingfjord

**Jøssingfjord** er en grend ved Jøssingfjorden i Sokndal kommune i Rogaland. Navnet brukes også som betegnelse på hele dalen og området rundt fjorden.

Jøssingfjord er mest kjent for Helleren  og Altmark-saken. Med bakgrunn i Altmark-saken ble begrepet Jøssing etter krigsutbruddet i 1940 en betegnelse som ble brukt i hele Norge om antinazistiske nordmenn.

## Referanser
Valledupar

**Valledupar** er hovedstad i provinsen Cesar i Colombia. Byen ble grunnlagt 6. januar 1550 av Hernando de Santana og Juan de Castellanos ved elva Río Guatapurí. Valledupar er et viktig jordbrukssenter. Byen er imidlertid mer kjent for å være fødested for musikkformen vallenato, som spilles med trekkspill, en liten tromme (caja) og et rytmeinstrument (guacharaca).

## Eksterne lenker
*
Théodore Géricault

**Théodore Géricault** (1791–1824) var en viktig fransk maler og litograf, kjent for «Medusas flåte» og andre malerier. Han var en av pionérene fra romantikken.

## Liv og virke
### Bakgrunn
Géricault ble utdannet av Claude Joseph Vernets realistiske tradisjon og i klassisk figurkomposisjon av Pierre-Narcisse Guérin, en streng klassisist som mislikte sin students impulsive temperament, men anerkjente hans talent.  

### Maler
Géricault forlot snart klasserommet og valgte å studere i Louvre isteden, hvor han kopierte malerier av Peter Paul Rubens, Tizian, Diego Velàzquez og Rembrandt i omkring seks år, fra 1810 til 1815.

Hans første fremgang kom med *Kavalerioffiseren* i 1812, et verk som avslørte påvirkning fra Rubens og en tidlig interesse for samtidige motiver. Under en reise til Firenze og Roma 1816–1817 kom Géricault i kontakt med Michelangelos kunst og med barokken.

I sin kunst kom Géricault ofte tilbake til det militære tema, fra sine første malerier og de litografier han utførte på dette tema etter sin reise til Italia regnes til de tidigste mesterverker i dette medium.

Hans formodentlig mest berømte verk er *[[«Medusas flåte»|Medusas flåte]]* fra 1819 som med stor pregnans gjengir følgen av et samtidig forlis da en korrupt fransk kaptein overgav sin besetning og etterlot dem for å dø. I dette verk kombinerte han en nyklassisk komposisjon (i for eksempel figurene) med romantikkens dramatiske grep (for eksempel den dominerende diagonalen og det lille fartøyet i bildets høyrekant). Kunstverket ble ingen større suksess i Frankrike, men Géricault tok det med seg til Storbritannia der det vakte stor beundring.

Tilbake i Frankrike påbegynte Géricault en serie portretter av sinnssyke der hvert portrett gjengir forskjellige former av psykisk lidelse.

I år 1820 utførte Géricault skissen *A Public Hanging in London*, som avbilder en offentlig hengning i London. Skissen formidler særskilt de dødsdømtes verdighet. Géricault publiserte senere en rekke verker som forestiller de fattiges liv på Londons gater og torg. Kunstverket finnes på Musée des Beaux-Arts de Rouen.

Svekket av rideulykker og kroniske tuberkuløse infeksjoner døde Géricault i Paris i 1824 etter en lengre tids sykdom. Hans grav på Père-Lachaise gjengir ham med pensel i hånd ovenfor et relieff av hans berømte *Medusas flåte*.

## Referanser
William Hanna

**William Hanna** (1910–2001) var en amerikansk tegnefilmskaper. I samarbeid med kollegaen Joseph Barbera (1911–2006) startet han katt-og-mus-tegnefilmserien *[[Tom og Jerry|Tom & Jerry]]* (1940–1967), som de vant 7 Oscar-priser for. Sammen med Barbera grunnla han tegnefilmproduksjonsselskapet Hanna-Barbera (nå Cartoon Network Studios), som produserte kjente tegnefilmserier som Familien Flint, Scooby-Doo og Familien Jetson.

William Hanna har gitt stemme til Tom og Jerry, både generelle lydeffekter og verbalspråk, de få gangene de snakker. Flere av lydopptakene brukes fortsatt i moderne Tom & Jerry-serier.

## Referanser


## Eksterne lenker
*
Gennadij Janajev

**Gennadij Ivanovitsj Janajev** (russisk: Геннадий Иванович Янаев; født 26. august 1937 i Perevos, død 24. september 2010 i Moskva) var en sovjetisk politiker. 

Han arbeidet for Komsomol, Sovjtunionens kommunistiske ungdomsorganisasjonen, fra 1963 og var deretter leder for presidiet for de sovjetiske fagforeninger. Fra juli 1990 til januar 1991 var han medlem av Politbyrået, og fra desember 1990 til august 1991 var han Sovjetunionens visepresident. Han deltok i statskuppet i august 1991 og ble under kuppdagene 19. august til 21. august utnevnt som midlertidig president av kuppmakerne. Han ble arrestert etter at kuppet var slått ned og ble dømt for landsforræderi. Janajev ble løslatt i forbindelse med et generelt amnesti i 1994.

## Referanser
Elia Kazan

**Elia Kazan** (født **Elias Kazancıoğlu**; gresk: Ηλίας Καζαντζόγλου, *Ilias Kazantzoglou*; 7. september 1909 i Istanbul i Det osmanske rike, død 28. september 2003 i New York) var en greskfødt amerikansk film- og teaterregissør.

Kazan vant Oscar for beste regi for filmene *[[Mellom gentlemenn]]* (1947) og *[[Storbyhavnen]]* (1954). Han har fått en stjerne på Hollywood Walk of Fame. Da Kazan fikk en æres-Oscar i 1999, var det demonstrasjoner utenfor på bakgrunn av at han i 1950-årene hadde oppgitt en rekke navn til Un-American Activities Committee, med beskyldninger om at de var kommunister og ikke til å stole på.

## Filmografi (utvalg)
* 1947 – *[[Mellom gentlemenn]]*
* 1951 – *[[En sporvogn til Begjær (1951)|En sporvogn til Begjær]]*
* 1954 – *[[Storbyhavnen]]*
* 1955 – *[[Øst for Eden (film)|Øst for Eden]]*
* 1957 – *[[Et ansikt i mengden]]*
* 1961 – *[[Feber i blodet]]*

## Referanser


## Eksterne lenker
*
Computer Sciences Corporation

**Computer Sciences Corporation** (**CSC**) er et amerikansk IT-selskap med hovedkontor i Virginia. Selskapet ble grunnlagt i 1959 av Roy Nutt og Fletcher Jones. Pr. 2013 har CSC  90&nbsp;000 ansatte i 70 land.

I perioden 2001–2008 var CSC sponsor for det profesjonelle sykkellaget Team CSC som deltok i Tour de France. CSC var også samarbeidspartner og leverandør av IT-løsninger til rittet.

## CSC i Norge

CSC Norge ble etablert i 1996 gjennom oppkjøpet av The Continuum Company. Siden er virksomheter som Mynd og Scandinavian IT Group blitt innlemmet i selskapet. Det norske selskapet teller nå (2014) cirka 300 ansatte fordelt på kontorer i Oslo og Bergen.

CSC tilbyr rådgivning, systemintegrasjon og outsourcing.

Omsetning for regnskapsåret 2013 var NOK 543 millioner med et resultat før skatt på NOK 199 millioner.

## Referanser


## Eksterne lenker
* 
* CSC Norge AS
CSC

**CSC** og **csc** kan bety:

* Computer Sciences Corporation (**CSC**), et amerikansk programvareselskap.
* Cosecans (forkortet **csc**), en resiprok trigonometrisk funksjon.
T-Mobile

:*For sykkellaget, se [[T-Mobile Team]]*

**T-Mobile** er et tysk mobiltelefonselskap, eiet av Deutsche Telekom. Det ble skilt ut som egen virksomhet i 1990, og har hovedkvarter i den tidligere hovedstaden Bonn i det vestlige Tyskland. Selskapet har spesialisert seg på integrerte operasjoner med tilbud av både mobiltelefoni, fasttelefoni og bredbånd, og har overtatt en rekke tidligere statseide teleselskap i Mellom-Europa og på Balkan. Selskapets omsetning i 2007 var om lag 450 milliarder kroner, og driftsoverskuddet 140 milliarder kroner. Antall ansatte i 2008 var .

Selskapet har 140 millioner abonnenter, fordelt på flere land, og er dermed verdens åttende største mobiltelefonoperatør. Selskapet opererer egne teleselskap i Tyskland, Østerrike, Nederland, Storbritannia og USA, og har majoritetseierskap i teleselskap under navnet T-Mobile i Ungarn, Polen, Tsjekkia, Slovakia, Kroatia og Montenegro. Dessuten har T-Mobile minoritetsposter i Albania, Bulgaria, Bosnia-Hercegovina, Hellas, Makedonia og Romania. Deutsche Telekom har også et internettselskap *(ISP)* kalt T-Online, som leverer tjenester til bredbåndsnett i Tyskland, Østerrike og Sveits.

## Referanser


## Eksterne lenker
* 
* T-Mobile – Konzernzwischenbericht Q1 2008 (kvartalsrapport første kvartal 2008)
Liberty Seguros

:*For sykkellaget tidligere kjent som Liberty Seguros, se [[ONCE]]

*'Liberty Seguros''' er et Spania-basert forsikringsselskap som eies av det amerikanske konsernet Liberty Mutual.

## Eksterne lenker
*
Selma Lønning Aarø

**Selma Lønning Aarø** (født 13. juli 1972) er en norsk forfatter. Hun hadde tidligere en fast spalte i *[[Dagbladet]]*s lørdagsutgave.

Hun debuterte med romanen *Den endelige historien* i 1995, som fikk Cappelens pris for beste debutroman. Siden har hun gitt ut flere romaner og barnebøker. I tillegg har hun sammen med Nils-Øivind Haagensen redigert tre årganger av Cappelens debutantantologi.

Lønning Aarøs roman, *Vill ni åka mera?* (2003), har blitt betegnet som hennes gjennombrudd som forfatter. Med denne romanen ble hun også nominert til Brageprisen. Aarø er oversatt til engelsk, tysk, tyrkisk, tsjekkisk, polsk, dansk og nederlandsk.

## Verker
### Romaner
* 1995: *Den endelige historien*
* 1996: *Spekulum*
* 1999: *Bebudelse*
* 2003: *Vill ni åka mera?*
* 2007: *En rekke avbrutte forsøk*
* 2008: *Venstre hånd over høyre skulder*
* 2010: *Vekevis*
* 2013: *Jeg kommer snart*
* 2016: *Hennes løgnaktige ytre. En roman om [[Anna Munch]]*
* 2021: *Privatlivets fred*
* 2024: *Feliz Navidad*, Cappelen Damm

### Barne- og ungdomsbøker
* *Fortvilet kreps '72*, 2005
* *Reidar og den store magen*, 2007
* *Vampyrlus!*, 2010
* *Milla bestemmer*, 2016
* *Milla leter etter gull*, 2019
* *Bergtatt*, 2020
* *Milla redder Amazonas*, 2021

### Andre genre
* *Scener fra et ekteskap*, petiter fra Dagbladet , 2003
* *Stormfulle høyder*, petiter fra Dagbladet, 2005
* *Hotell Selma*, petiter i samling, 2006
* *Norsk nostalgi*, 2015

## Referanser


## Eksterne lenker
* 
*  Presentasjon av Selma Lønning Aarø i Forfatterkatalogen på Forfattersentrums nettsider
*  Cappelen
*Digitaliserte bøker av Selma Lønning Aarø i Nasjonalbiblioteket
*Artikler om Selma Lønning Aarø i Norart
Sponvika

**Sponvika** er et tettsted i Halden kommune i Østfold. Tettstedet har  innbyggere per 1. januar . Tettstedet ligger ved Ringdalsfjorden utenfor og vestenfor den nyeste Svinesundsbrua, åtte kilometer vest for Isebakke og 12 kilometer vest for Halden sentrum.

## Stedet
Det er usikkert hva som er bakgrunnen for navnet Sponvika. Men det antas at første del av det betyr treflis eller spon etter hogging. Hollenderne utvirket eiketømmer i området under hollendertiden på 1600-tallet, og det kan være grunnen.

På slutten av 1700-tallet ble Sponvika ansett nærmest som et ladested. Etter hvert tok fiske etter hummer, laks, makrell og sild over som næringsvei. Sildefisket førte til at det ble anlagt en hermetikkfabrikk og da produksjonen var på sitt høyeste i 1928 hadde den 120 arbeidere ansatt når det var sesong.

Sponvika er også kjent for Sponvika skanse som ble anlagt på Kjeøya
av Ulrik Fredrik Gyldenløve i 1670-årene. I 1716 ble skansen erobret og brent ned av svenskene.

I tillegg til fastboende har stedet mange hytter og på sommeren øker innbyggertallet betraktelig. Det er flere badestrender i området, blant annet  Pina og Svalerødkilen.

## Referanser




## Litteratur
*
Isebakke

**Isebakke** er et tettsted i Halden kommune i Østfold. Tettstedet har  innbyggere per 1. januar , og ligger ved Ringdalsfjorden omtrent midt i mellom Svinesund og Halden by. Riksvei 204 går ved Isebakke.

## Referanser


## Eksterne lenker
* www.isebakke.net
Hasle (Sarpsborg)

**Hasle** er et tettsted i Sarpsborg kommune (tidligere Varteig) i Østfold. Tettstedet har  innbyggere per 1. januar , og ligger på østsiden av Glomma omtrent åtte kilometer nordøst for Sarpsborg sentrum.

## Referanser
Ise

**Ise** er et tettsted i Sarpsborg kommune i Østfold. Tettstedet har  innbyggere per 1. januar , og ligger ved Isesjøen omtrent ni kilometer øst for Sarpsborg sentrum. Ise ble tilknyttet jernbanenettet i 1882, da Ise stasjon sto ferdig til åpningen av Østfoldbanens Østre linje. Jernbanestasjonen har ikke regulær person- og godstrafikk i dag. Jernbanestrekningen er imidlertid utbygd med et av de mest moderne signalanleggene i landet.

## Stedet
Allerede tidlig på 1800-tallet lå det et glassbruk her, men utviklingen av den lokale industrien skjøt fart etter at jernbanen kom hit. Sagbruket *A/S Haga Hoell & Co* etablerte seg på gamle Ise Brug i 1878, og i 1882 kom *Ise Meieri og Landhandleri*. Senere kom *Ise Mølle*, *Eriksen Jern & Metallstøperi* og *Granat Apparatfabrikk*

Frem til 2009 lå det en lokal Jokerbutikk på Ise. Nå er nærmeste handlemulighet for innbyggerne på Ise på Borgenhaugen, omtrent seks kilometer på vei mot Sarpsborg sentrum. Ise har derimot hatt flere drivere av en lokal kebab og pizza-restaurant, som ble mye brukt under Gatebils biltreff på Rudskogen om sommeren. Etter en lang periode uten drift og mye oppussing selges det pizzaer etc.

Den lokale fotballbanen har både grus-, gress- og kunstgressbaner.

## Referanser
Glosli

**Glosli** er et tettsted i Fredrikstad kommune i Østfold. Tettstedet har  innbyggere per 1. januar , og ligger omtrent seks kilometer sørvest for Skjærvika og ca. ti kilometer sørøst for byen Fredrikstads sentrum. 
 
## Etymologi
Navnet er satt sammen av verbet *å glose* (å lyse, glimte) og *li*.

## Referanser
Heiås

**Heiås** er et tettsted i bygda Båstad i Indre Østfold kommune i Østfold. Tettstedet har  innbyggere per 1. januar , og ligger 8 kilometer nord for Skjønhaug, det tidligere kommunesenteret i Trøgstad kommune.

Tettstedet kalles vanligvis, i likhet med resten av bygda, for **Båstad**, noe også kommuneadministrasjonen i Trøgstad brukte. Lokalt brukes navnet Heiås kun om området rundt veikrysset Båstadveien (riksvei 22) - Sentvetveien (fylkesvei 773), som er tettstedet i Båstad. Navnet Båstad omfatter hele det historiske Båstad anneks i Trøgstad, dvs. også områder utenfor tettstedet Heiås. Heiås hører til poststedet Båstad (1866).

I Båstad er det barneskole, barnehage, butikk, bensinstasjon, motell og campingplass. Idrettsanleggene i bygda omfatter en kunstisbane for skøyter, fotballbane (gress), lysløype (3&nbsp;km), tennisbane og skytterbane. Båstad har status som turiststed, noe som betyr at butikkene om ønskelig kan holde søndagsåpent.

Båstad kirke, som ligger like sør for Heiås, er bygd i 1860.

Båstad innehar kulderekorden for Østfold fylke på -34,9&nbsp;°C, satt den 9. februar 1966.

## Referanser
TNT

**TNT** er en forkortelse for det kjemiske sprengstoffet Trinitrotoluen

**TNT** kan også referere til:
* TNT-ekvivalent, en metode for å kvantifisere energien som blir utløst i eksplosjoner
* TNT (TV), Turner Network Television, amerikansk kabel-TV-kanal
* TNT Express, et nederlandsk logistikkselskap
* TNT (band), norsk band
** *[[TNT (TNT-album)]]*, et norskspråklig musikkalbum av TNT fra 1982
*** *[[TNT (EP)]]*, en EP fra 1982 med engelskspråklige versjoner av fem låter fra albumet
* *[[TNT (album)]]*, musikkalbum av Tortoise fra 1998
* *[[T.N.T.]]*, australsk musikkalbum av AC/DC fra 1975
** «T.N.T.», en låt av AC/DC på det australske albumet *[[T.N.T.]]* (1975) og det internasjonale albumet *[[High Voltage (internasjonal)|High Voltage]]* (1976)
Skjønhaug

**Skjønhaug** er et tettsted i Indre Østfold kommune. Det var administrasjonssenter i Trøgstad kommune frem til kommunesammenslåingen i 2020. Stedet ligger langs riksvei 22 mellom Mysen og Lillestrøm. Tettstedet hadde  innbyggere per 1. januar .

På Skjønhaug finnes det skoler, barnehager, butikker, aldershjem, kirke, og kommunehuset for Trøgstad. Torvet Bok og mer er allerede etablert som et innbyggertorg og bibliotek. Her ligger også Trøgstadhallen (flerbrukshall med en håndballbane), Trøgstad stadion (friidrett og fotball) og en go-kart-bane. Noen kilometer sør for tettstedet ligger Turnlåven, en låve som er bygd om til turnhall. Ved Trøgstad stadion er det også en kunstgressbane for fotball.

## Historie
Allerede på 1800-tallet var det klart at området rundt Trøgstad kirke var det naturlige sentrum i herredet. Flere faktorer talte for dette, for det første var kirken et samlingspunkt i seg selv, i tillegg var det det kommunikasjonsmessige knutepunktet for området; det var her veien fra Mysen nordover til Båstad krysset veien fra Askim og videre mot Høland.

I 1831 ble Trøgstad kornmagasin opprettet på stedet, og i 1837 kjøpte kommunen opp Skjønhaug gård, noe som betød at kommunale og andre virksomheter begynte å konsentrere seg her. I og med at Østre linje ble lagt utenom kommunen, ble det heller ikke skapt noen stasjonsby som utfordret dette bildet. Rundt 1900 begynte folk å bosette seg i større skala rundt Skjønhaug; landbruket trengte færre folk, og nærhet til kommunikasjon, landhandel, kirke og skoler ble viktigere kriterier for folk som skulle finne seg et sted å bo.

En større utbygging av stedet skjedde fra rundt 1920 til midten av 1930-tallet. Kommunen hadde kjøpt opp Lille Skramrud og lagt ut tomter for salg. I 1946 ble Skjønhaug for første gang regnet som et tettsted ved en folketelling med 322 registrerte innbyggere. Fra rundt 1960-tallet og utover har stadig nye områder rundt Skjønhaug blitt regulert til boligformål.

Den 29. oktober 1967 gikk det et leirras i Nordby-feltet, et nyopprettet boligområde nord for Skjønhaug. I dette raset forsvant 12 hus i leirmassene, og 4 personer omkom.

Trøgstad fort var operativt som en del av Glommalinjen i årene 1918-1995. I dag er området åpent for publikum, og på dette området holder bl.a. Gammel-Teknisk Forening til. Ved Trøgstad kirke ligger Trøgstad Bygdemuseum, et av fylkets eldste bygdetun, etablert i 1928.

## Referanser


## Litteratur
* Arne Bugge Amundsen, Trøgstad kulturhistorie 1900-1950 (2008), ISBN 978-82-992150-6-0.

## Eksterne lenker
* Indre Østfolds hjemmeside
Nancy

:*For kvinnenavnet, se [[Nancy (navn)]]*

**Nancy** (fransk uttale: ) er en by og kommune i departementet Meurthe-et-Moselle i Lorraine i regionen Grand Est øst i Frankrike. Nancy er hovedstad i departementet. Byen har ca.  innbyggere, men hvis man tar med hele det urbane området rundt er innbyggertallet mer enn .

Place Stanislas, Place de la Carrière og Place d'Alliance, som alle skriver seg fra hertug Stanisławs byplan fra 1752, ble oppført på UNESCOs liste over verdensarven i 1983. Den dansk-norske prinsesse Christine (1521–1590) er begravet i Nancys *Église des Cordeliers*.

Blant byens eldre bygninger kan også nevnes *Église des Cordeliers* fra 1400-tallet, det gamle hertugpalasset oppført i perioden 1300-1500, katedralen *Notre-Dame de Bon-Secours* med Leszczyńskis grav, rådhuset fra 1600-tallet med maleri- og skulpturgalleri samt Ludvig XVs triumfbue. De gamle middelanderske bysportene, *Porte de la Graffe*, er også bevarte. Villa Majorelle i 1 rue Louis-Majorielle, er et fremragende eksempel på Art Nouveau-stilen i Frankrike, den såkalte Ecole Nancy - Nancyskolen.

## Historie
Nancy vokste frem rundt en borg, oppført på 1050-tallet og et nærliggende kloster. Hertugene av Lorraine kom ofte hit i høymiddelalderen, og på 1300-tallet ble Nancy hertugdømmets hovedstad. Den 5. januar 1477 stod slaget ved Nancy mellom René II av Lothringen og Karl den djerve utenfor byen der Karl den djerve falt og Burgunderriket gikk under.
 
På 1500-tallet ekspanderte byen ytterligere, og en ny by, *Ville-Neuve*, ble anlagt ved siden av den gamle. I 1572 ble Universitetet i Nancy grunnlagt.

På midten av 1700-tallet vokste de to byene sammen og bymuren mellom dem ble revet. Nancy var på denne tid forlenet til Stanisław Leszczyński, som 1752-60 lot oppføre Place Stanislas sør for det eldre torget *Place Royale*. Arkitekt var Emmanuel Héré i samarbeid med Jean Lamour. I 1766 tilfalt Nancy Frankrike.

På slutten av 1800-tallet fikk Nancy ry som sentrum for den franske jugendstilen, som kom til å prege Verdensutstillingen i 1900. Den såkalte Nancyskolen ble ledet av Émile Gallé og Louis Majorelle. Ved siden av bygningskunst og møbelarkitektur ble særlig glassindustrien lagt merke til.

Under første verdenskrig ble Nancy omringet etter de tyske fremgangene, og byen ble beskutt fra 26. august 1914. Beleiringen ble imidlertid hevet allerede 9. september 1914.

## Utdanning
* ICN Business School

## Befolkningsutvikling
***Antall innbyggere i kommunen Nancy***

## Referanser


## Eksterne lenker
* 
* Kommunedata INSEE
* Office de tourisme de Nancy
Discovery

**Discovery** har flere betydninger:
*Discovery (selskap) – et amerikansk fjernsynsnettverk
*Discovery Networks Norway – et norsk TV-selskap
*Discovery (romferge) – amerikansk romferge
*HMS «Discovery» – et britisk krigsskip
*RRS «Discovery» – et britisk ekspedisjonsskip
*Discovery Channel – en fjernsynsnettverk 
*Discovery Channel Pro Cycling Team – et sykkellag
*Land Rover Discovery – en bilmodell
*Discovery-ekspedisjonen – en britisk ekspedisjon til Antarktis i 1901–04
**[[Star Trek: Discovery]]*

## Musikkalbum
*Discovery (Electric Light Orchestra-album) – et Electric Light Orchestra album
*Discovery (Daft Punk-album), album fra 2001 av Daft Punk
*Discovery (LASA-album)
*Discovery (Mike Oldfield-album)
Alshus

**Alshus** var et tettsted i Fredrikstad kommune i Østfold. Alshus ligger på Kråkerøy, rett sør for Buskogen og omtrent syv kilometer sør for Fredrikstad. Fra 2020 regner Statistisk Sentralbyrå både Alshus og Buskogen som en del av Fredrikstad/Sarpsborg tettsted.

## Etymologi
Navnet er satt sammen av mannsnavnet *Alf* og *hus*.

## Referanser
Øyenkilen

**Øyenkilen** er tettsted i Fredrikstad kommune i Østfold. Tettstedet har  innbyggere per 1. januar , og ligger 11 kilometer sørvest for Fredrikstad by og litt nord for Strømtangen fyr. Her er også badestranden Foten.

## Referanser
Discovery (romferge)

**Discovery** (fartøybetegnelse **OV-103**) er en amerikansk romferge tilhørende romfartsorganisasjonen NASA. Romfergen er oppkalt etter HMS «Discovery», et skip som James Cook benyttet på sin tredje oppdagelsesreise. Discovery var romfergen som fraktet romteleskopet Hubble ut i bane rundt jorden. Den ble skutt opp for første gang 30. august 1984. Discovery var den første romfergen som ble «pensjonert» etter at den som NASAs eldste operative romferge landet 9. mars 2011. Fergen er pr. 2019 utstilt ved National Air and Space Museums Steven F. Udvar-Hazy Center i Chantilly i Virginia.

## Viktige Discovery-ferder
### «Første gang» med Discovery
Romfergen Discovery har flere «førstegangs»-ferder:
* **1984:** Første innhenting og retur av satellitter fra verdensrommet til Jorden (STS-51A)
* **1994:** Første russiske romfarer (kosmonaut) ombord i en romferge (ferden STS-60)
* **2006:** Første oppskyting på USAs nasjonaldag 4. juli (STS-121)

## Ferder som Discovery utførte

## Galleri

STS-41-D launch August 30, 1984.jpg|Oppskytningen av STS-41-D, Discoverys første ferd
07042007 SpaceShuttle Discovery.jpg|STS-121 landet på den amerikanske nasjonaldagen, den første og eneste landingen den 4. juli
Space Shuttle Discovery under a full moon, 03-11-09.jpg|STS-119 11. mars 2009 på morgenen
Discovery sits atop a Boeing 747 as it touched down.jpg|Discovery montert oppå en modifisert Boeing 747 som lander
Space Shuttle Discovery lands for the first time, completing STS-41-D.jpg|Discovery lander etter sin første ferd, STS-41-D
STS-121-DiscoveryEnhanced.jpg|Discovery utfører Rendezvous pitch maneuver før tilkobling til Den internasjonale romstasjonen
Discovery mission completed q.jpg|Discovery kort tid etter landingen
Modified Boeing 747 carrying Discovery.jpg|Modifisert Boeing 747 med Discovery oppå
Space Shuttle Discovery Landing after STS-124.jpg|Discovery lander på John F. Kennedy Space Center etter ferden STS-124


### Hyllest- og ferd-emblemer

## Se også
* Liste over byggingen av ISS

## Referanser


## Eksterne lenker
*
Engelsviken

**Engelsviken** (av navnet *Ingjald* og *vik*) er et sted i Fredrikstad kommune i Østfold. Ved Engelsviken er det skjærgård.

Engelsviken er et gammelt lokalsamfunn bygget opp rundt fiskeindustrien.  Her har flere rekefiskere sitt utgangspunkt. Havnen har slipp. Det finnes to restauranter, "Engelsviken Brygge" og "Engelsviken Matbar".  "Engelsviken Brygge" er svært kjent for Brødrene Skogens fiskesuppe. Det er også en matbutikk tilgjenglig, "Nærbutikken", som er sesongåpent. Fiskebutikk, frisørsalong og campingplass er også tilgjengelig. Området har vært bygget ut med boliger. Om sommeren øker antallet beboere kraftig i Engelsviken da det er mange hytter og campingboere i området. Det bor ca 1000 mennesker i Engelsviken.

Etter SSBs tettstedsdefinisjon vokste Engelsviken sammen med Lervik i 2003.
Lervik

**Lervik** er et tettsted i Fredrikstad kommune i Østfold. Tettstedet har  innbyggere per 1. januar , og ligger 14 kilometer nordvest for Fredrikstad sentrum. Siden 2003 omfatter SSBs definisjon av tettstedet også Engelsviken.
 
I forrige århundre besto Lerviks befolkning stort sett av bønder og fiskere, mange av de beste hvalskytterne kom fra Lervik og flere har relasjoner til Sør-Afrika gjennom hvalfangst. I dag fremstår Lervik som en forstad til Fredrikstad, og et hytte- og badeparadis.

## Etymologi
Navnet *Lervik* er satt sammen av ordene *leir* (leire) og *vik*. Andre steder med samme språklige navneopphav er Lerwick på Shetland, Leirvík på Færøyene, og Leirvik i Vestland m.fl.

## Referanser
Saltnes (Råde og Fredrikstad)

**Saltnes** er et sted i Råde kommune og Fredrikstad kommune (tidligere Onsøy). Befolkningen på Saltnes har økt kraftig siden 1955, da innbyggertallet lå på ca. 50 – 100. I dag er innbyggertallet ca. 3400. Den mest populære badestranden er på Saltholmen, som har mange synlige tegn fra istiden. Tettstedet har én kommunal barnehage og barneskole.

## Beliggenhet

Saltnes ligger ved Krokstadfjorden &ndash; en arm av Oslofjorden &ndash; og lå tidligere (for flere hundre år siden) i Onsøy, da Krokstadfjorden var forbundet med Glommas vestre løp.

## Etymologi
Saltnes har fått navnet sitt fra saltutvinningene som foregikk på Saltholmen for flere hundre år siden. Saltutvinninga utviklet seg senere til fiskeri og i dag står det rundt ti fiskebuer på holmen. Disse buene blir nå brukt som sommerhus. I Fredrikstad Blad ble navnet forklart slik i en notis fra 2018:Saltnes-navnet har sannsynligvis sin forklaring i at det ble drevet saltkoking på stedet. Å koke sjøvann for å utvinne salt, var vanlig mange steder langs kysten. Dette ble gjort i århundrer. På sine mange reiser underviste legpredikanten Hans Nielsen Hauge (1771-1824) folk i å drive med saltkoking. Mens han satt fengslet, ble han i 1809 midlertidig løslatt for å reise til Sørlandet på offentlig bekostning for å anlegge og forbedre saltkokerier. Navnet Saltnes er kjent fra 1320. Det finnes tre Saltnesgårder. Nordre Saltnes ligger i Råde kommune, mens Saltnes søndre og Saltnes mellom ligger i Fredrikstad. Saltnes søndre har i matrikkelen fått navnet Østenstad, men er også kjent som Sørgarden.

## Historikk
I hvalfangsttida på begynnelsen av 1900-tallet siden utvandret mange fra Saltnesområdet, men mange av de som ble boende bygget store villaer for inntektene fra hvalfangsten, blant annet i veien som har fått navnet Hvalfangerveien.

## Kultur
Hvert år på den første lørdagen i juni arrangeres det et marked i sentrum av tettstedet. Dette markedet holdes utenfor på plassen ved Saltinn (eller kiosken i Saltnes). Markedet arrangeres av Saltnes Grendelag.

Saltnes har egen sportsklubb, Saltnes Sportsklubb (SSK). SSK ble stiftet 7. mars i 2012.Saltnes har også egen BMX-klubb der de har en egen bane.

Andre faste arrangement i Saltnes:

* Sankthansaften arrangeres av Saltnesmusikken hvert år. Da kommer mellom 2000 og 4000 mennesker for å feire på Saltholmen.
* Julegrantenning utenfor Saltinn-kiosken skjer 1. søndag i advent hvert år. Dette arrangeres av Kiwanis, hvor Saltnesmusikken er med på å skape god førjulstemning.

## Referanser


## Eksterne lenker
* Råde BMX-klubb
* Råde kommune
* Saltnes
* Saltnes Sportsklubb
* Saltnesmusikken
Karlshus

**Karlshus** er et tettsted og administrasjonssenteret i Råde kommune i Østfold. Tettstedet har  innbyggere per 1. januar . Karlshus ligger på sørsiden av Vansjø langs E6, omtrent 7 kilometer sørøst for Ryggebyen.

## Referanser
Slevik

**Slevik** er et tettsted i Fredrikstad kommune i Østfold. Tettstedet har  innbyggere per 1. januar , og ligger 11 kilometer vest for Fredrikstad by.

Her ligger Slevik batteri som falt under den svensk-norske krigen (1814) og raskt ble lagt ned.

## Etymologi
Navnet *Slevik* er satt sammen av ordene *slede* (et slags fiskeredskap) og *vik*.

## Referanser


## Eksterne lenker
*
Svinndal

**Svinndal** er et tettsted i Våler kommune i Østfold. Tettstedet har  innbyggere per 1. januar .

Svinndal utgjør en del av idrettslaget i Våler som heter Vansjø/Svinndal. Fotballagene spiller sine hjemmekamper på Svinndal Stadion, som ligger rett ved siden av Svinndal barneskole midt i Svinndal sentrum.

I Svinndal ligger Svinndal kirke.

## Referanser
Tomter

**Tomter** er et tettsted i Indre Østfold kommune i Østfold. Tettstedet har  innbyggere per 1. januar , og ligger omtrent 40 kilometer sør for Oslo, og ca. 15 kilometer nordvest for Askim sentrum. Tomter er ett av fem tettsteder og byer i Indre Østfold kommune. De andre er Spydeberg, Skjønhaug, Mysen og Askim. Tomter har vært preget av stor vekst de siste årene, på grunn av mye utbygging. Siden 2012 har Tomter fått rett i underkant av 500 nye innbyggere.

Tomter lå i Hobøl kommune før denne opphørte som egen kommune i 2020.

## Tilgjengelighet
Tomter stasjon har jernbanetilknytning med byene Oslo, Ski, Askim og Mysen, som er en del av Østfoldbanens østre linje. Det går ett tog i timen begge veier på hverdagene og annenhver time i helgene, samt to tog i rushtiden. Her krysser fylkesvei 120, nemlig hovedveien gjennom Tomter, som strekker seg i en nord-sør-trasé gjennom sentrum. Mellom Svikebøl og Brekke mølle, er Tomter det eneste strekket hvor veien ikke går langs med Hobølelva. Nord av sentrum, er det ett t-kryss med fylkesvei 205 til Ski og Kråkstad. 500 meter sør for tettstedet finnes fylkesvei 207 som går til Knapstad og Europavei 18 (E18). Det går svært få busser gjennom Tomter dersom man ser bort ifra skolebussene, som kjører til Knapstad Ungdomsskole og Askim og Mysen videregående skoler.


File:Tomter stasjon.jpg|Tomter stasjon på Østfoldbanen 


## Fasiliteter og aktiviteter

Tettstedet har en barneskole, dagligvarebutikk,  kiosk, Krigshistoriske samlinger, Frivilligsentral,  utlånssentral,  Innbyggertorg og bibliotek , postkontor, pizzabakeri og frisør. Tidligere var det også bensinstasjon og brannstasjon. Det er også en idrettsplass med to fotballbaner (kunstgress og gress), idrettshus og Granskollen skianlegg med åtte hoppbakker. Anlegget eies av Hobøl Idrettslag.


File:Tomter kirke 20071021 2.jpg|Tomter kirke

## Referanser


## Eksterne lenker
* Tomterdagene 2013.com
* Ole J. Kjærbus krigshistoriske samlinger
* Hobøl Frivilligsentral
* Bua Hobøl - utlånssentral
Knapstad

**Knapstad** kan referere til

* Knapstad (Hobøl) – i Hobøl kommune i Østfold
* Knapstad (Flora) – i Flora kommune i Sogn og Fjordane
Briançon

**Briançon** er en kommune i departementet Hautes-Alpes i regionen Provence-Alpes-Côte d'Azur sørøst i Frankrike. Briançon er underprefektur i departementet. Byen ligger på  meter, og er med det den høyeste i Europa.

## Severdigheter
Byens festning ble bygd av den fransk militæringeniøren Vauban, på 1600-tallet for å beskytte regionen mot Østerrike, og inngår i verdensarvminnet Vaubans festninger.

Byen ligger i nærheten av Ecrins nasjonalpark, en av Frankrikes ni nasjonalparker.

## Befolkningsutvikling
***Antall innbyggere i kommunen Briançon***

## Referanser


## Eksterne lenker
* 
* Kommunedata INSEE
Bela Lugosi

**Béla Ferenc Dezső Blaskó**, kjent under navnet **Bela Lugosi**, (født 20. oktober 1882 i Lugos i Transilvania i Østerrike-Ungarn, død 16. august 1956 i Los Angeles i USA) var en ungarsk-amerikansk filmskuespiller. Han spilte i mer enn 100 filmer i løpet av sin karriere. Han er spesielt kjent for sine skrekkfilmer. Han ble kjent for sine tolkninger av Dracula.

## Liv og virke
Han ble født i Lugos som senere ble den rumenske by Lugoj, som den yngste sønnen av en bankier. Under første verdenskrig tjenestegjorde han i den østerriksk-ungarske hæren som løytnant. Etter første verdenskrig forlot han Ungarn som følge av undertrykking etter at han prøvde å organisere en fagbevegelse for skuespillere. Han har fått en stjerne på Hollywood Walk of Fame.

Lugosi døde 16. August 1956, midt under innspillingen av Plan 9 from Outer Space. Han ble begravd i et Dracula-kostyme. På denne tiden var han i så dårlig form at Frank Sinatra betalte begravelsen hans. Han ble spilt av Martin Landau i filmen Ed Wood. 

## Referanser


## Eksterne lenker
* 
*
Lugoj

**Lugoj** (ungarsk: *Lugos*, tysk: *Lugosch*) er en by i Timiș fylke i Transilvania i Romania. Den ligger på begge sidene av elven Timiș, som før i tiden delte byen inn i et tysk kvarter på vestbredden og et rumensk på østbredden.

Tidligere var Lugoj sterkt befestet og en viktig by i regionen.

## Referanser


## Eksterne lenker
*
Vestby (tettsted)

**Vestby** er et tettsted og administrasjonssenteret i Vestby kommune i Akershus fylke. Tettstedet har  innbyggere per 1. januar . Europavei 6 og Østfoldbanen går gjennom Vestby.

Vestby ligger omtrent 7 kilometer sørvest for Ås, 9 kilometer sørøst for Drøbak, 14 kilometer sør for Ski, 20 kilometer nord for Moss, og 40 kilometer sør for Oslo.

Området rundt Vestby stasjon kalles sentrum, mens øvrig bebyggelse sør for togskinnene kalles Sole. På venstre side av E6 ligger Pepperstad. Området nord for sentrum kalles Randem. Vest for tettstedet står Vestby kirke.

## Referanser